**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՕՏԱՐՎՈՂ ԳՈՒՅՔԻ ՍԵՓԱԿԱՆԱՏԵՐԵՐԻՆ ՓՈԽՀԱՏՈՒՑՄԱՆ ՆՊԱՏԱԿՈՎ ԳՈՒՄԱՐ ՏՐԱՄԱԴՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը.**

Հայաստանի Հանրապետության կառավարության որոշման նախագծով նախատեսվում է ՀՀ կրթության, գիտության, մշակույթի և սպորտի նախարարության 2023 թվականի պետական բյուջեով նախատեսված միջոցներից **վերաբաշխել 65,540.0 հազար դրամ գումար՝** (բյուջետային ծախսերի տնտեսագիտական դասակարգման «Հող» հոդվածով` 65,090.0 հազար դրամ, «Մասնագիտական ծառայություններ» հոդվածով՝ 300.0 հազար դրամ և «Պարտադիր վճարներ» հոդվածով՝ 150.0 հաար դրամ)՝ գումարն ուղղելով ՀՀ Կոտայքի մարզի Չարենցավան համայնքի Բջնի բնակավայրի հանրապետական նշանակության «Ամրոց» պատմության և մշակույթի անշարժ հուշարձանի հարակից տարածքում գտնվող` 07-019-0023-0011 ծածկագրով Չարենցավան համայնքի Բջնի բնակավայրի 1-ին փողոց 12-րդ փակուղի 4 բնակելի տուն հասցեի և 07-019-0023-0020 ծածկագրով Չարենցավան համայնքի Բջնի բնակավայրի 1-ին փողոց 12-րդ փակուղի 2 հողամաս հասցեի քաղաքացիների սեփականությունը հանդիսացող անշարժ գույքի ձեռքբերմանը:

Վերոնշյալ ծախսերի կատարման համար վերաբաշխվում են ՀՀ ԿԳՄՍ նախարարության 2023 թվականի պետական բյուջեի 1168 ծրագրի 32001 միջոցառմամբ նախատեսված գումարը, որի հետագայում վերականգնման անհրաժեշտությունը բացակայում է: Նվազեցվող գումարը հատկացված է եղել ՀՀ կառավարությանը՝ որպես ԲՍԿ-ի՝ տարվա ընթացքում մշակույթի ոլորտում կապիտալ ծախսերի իրականացման համար ըստ անհրաժեշտության բաշխման նպատակով: Միաժամանակ, քանի որ նշված գումարը նախատեսված է եղել 3-րդ եռմասյակից, իսկ անշարժ գույքի ձեռքբերման գծով ծախսը անհրաժեշտ է կատարել 2-րդ եռամսյակում, Նախագծով կատարվում է նաև միջեռամսյակային վերաբաշխում 1168 ծրագրի 32001 միջոցառման և 1148 ծրագրի 11016 միջոցառման միջև:

**Ընթացիկ իրավիճակը և խնդիրները.**

ՀՀ կառավարության 2023 թվականի հունվարի 26-ի N 118-Ն որոշմամբ Չարենցավան համայնքի Բջնի բնակավայրի հանրապետական նշանակության «Ամրոց» պատմության և մշակույթի անշարժ հուշարձանի հարակից տարածքում գտնվող` 07-019-0023-0011 ծածկագրով Չարենցավան համայնքի Բջնի բնակավայրի 1-ին փողոց 12-րդ փակուղի 4 բնակելի տուն հասցեի և 07-019-0023-0020 ծածկագրով Չարենցավան համայնքի Բջնի բնակավայրի 1-ին փողոց 12-րդ փակուղի 2 հողամաս հասցեի քաղաքացիների սեփականությունը հանդիսացող անշարժ գույքի նկատմամբ «Հանրության գերակա շահերի ապահովման նպատակով սեփականության օտարման մասին» ՀՀ օրենքով սահմանված կարգով ճանաչվել է հանրության գերակա շահ: Նշված որոշման 5-րդ կետի 1-ին և 2-րդ ենթակետերով հանձնարարվել է ապահովել գույքի արժեքի գնահատումը, գույքի ձեռքբերումը և գույքի նկատմամբ գույքային իրավունքների ու սահմանափակումների պետական գրանցումը՝ ՀՀ ԿԳՄՍ նախարարությանը 2023 թվականին հատկացված պետական բյուջեի միջոցների հաշվին:

Այսպիսով, Նախագծով նախատեսվում է 65,540.0 հազար դրամ գումար հատկացնել Հայաստանի Հանրապետության Կոտայքի մարզի Բջնի բնակավայրի հանրապետական նշանակության «Ամրոց» պատմության և մշակույթի անշարժ հուշարձանի հարակից տարածքում գտնվող հողատարածքների (ներառյալ հողատարածքների վրա ռկա շինությունների) նկատմամբ գույքային իրավունքների ձեռքբերման և պետական գրանցման համար: Հատկացվող գումարը բաղկացած է հետևյալ տարրերից.

* Հողատարածքների ձեռքբերման արժեքը՝ 65,090.0 հազար դրամ

Համաձայն «Հանրության գերակա շահերի ապահովման նպատակով սեփականության օտարման մասին» ՀՀ օրենքի 11-րդ հոդվածի 1-ին մասի՝ *Օտարվող սեփականության դիմաց սեփականատիրոջը վճարվում է համարժեք փոխհատուցում: Համարժեք է համարվում օտարվող գույքի շուկայական արժեքից տասնհինգ տոկոս ավելի գումարը:*

«Մենեջմենթ Քոնսալթինգ» ՍՊԸ-ի կողմից ս.թ. մարտի 24-ին տրված եզրակացություններով 07-019-0023-0011 կադաստրային ծածկագրով հողատարածքի (ներառյալ՝ հողատարածքի վրա տեղակայված շինությունների) շուկայական արժեքը գնահատվել է 50,000.0 հազար դրամ, իսկ 07-019-0023-0020 կադաստրային ծածկագրով հողատարածքի շուկայական արժեքը՝ 6,600 հազար դրամ: Հետևաբար, պահպանելով վերոնշյալ օրենսդրական դրույթը, հողատարածքների սեփականատերերին պետք է փոխհատուցվի համապատասխանաբար՝ 50,000.0\*1.15=57,500.0 հազար դրամ գումարի և 6,600.0\*1.15=7,590.0 հազար դրամ գումարի չափով:

* Գույքի նկատմամբ իրավունքների գրանցում՝ 150.0 հազար դրամ

«Գույքի նկատմամբ իրավունքների պետական գրանցման մասին» օրենքի հոդված 73-ի 1-ին մասի 1-ին կետի համաձայն՝ *անշարժ գույքի միավորի նկատմամբ մեկ գույքային իրավունքի ծագման, փոփոխման կամ փոխանցման պետական գրանցման համար սահմանվում է պարտադիր վճար՝ 25,000.0 ՀՀ դրամ* (յուրաքանչյուր հողատարածքի համար).

Վերը նշված օրենքի նույն հոդվածի 1-ին մասի 9-րդ կետի համաձայն՝ *անշարժ գույքի միավորի վերաբերյալ միասնական տեղեկանք տրամադրելու համար սահմանվում է պարտադիր վճար՝ 10,000.0 ՀՀ դրամ* (յուրաքանչյուր հողատարածքի համար).

«Պետական տուրքի մասին» օրենքի հոդված 16-ի 36-րդ մասի 2-րդ կետի ա) ենթակետի համաձայն՝ *չկառուցապատված հողամասերի ... օտարման (առք ու վաճառքի, նվիրատվության, փոխանակման, փոխանցման) հիման վրա իրավունքի պետական գրանցում կատարելու համար գանձվում է բազային տուրքի քսանապատիկի չափով, այսինքն՝ 20,000.0 ՀՀ դրամ* (07-019-0023-0020 ծածկագրով հողատարածքի համար).

Վերը նշված օրենքի նույն հոդվածի 36-րդ մասի 2-րդ կետի դ) ենթակետի համաձայն՝ *այլ անշարժ գույքի օտարման (առք ու վաճառքի, նվիրատվության, փոխանակման, փոխանցման) հիման վրա իրավունքի պետական գրանցում կատարելու համար գանձվում է բազային տուրքի քսանապատիկի չափով, այսինքն՝ 20,000.0 ՀՀ դրամ* (07-019-0023-0011 ծածկագրով հողատարածքի համար).

Վերը նշված օրենքի 11-րդ հոդվածի 1-ին մասի «բ» կետի համաձայն՝ *այլ անշարժ գույքի յուրաքանչյուր միավորի օտարման (բացառությամբ` նվիրատվության) պայմանագրերը վավերացնելու համար գանձվում է բազային տուրքի հնգապատիկի չափով, այսինքն՝ 5,000.0 ՀՀ դրամ* (յուրաքանչյուր հողատարածքի համար).

ՀՀ կառավարության 2011 թվականի մայիսի 26-ի N 733-Ն որոշմամբ հաստատված «Նոտարի կողմից մատուցվող վճարովի ծառայությունների սակագները» հավելվածի 1-ին կետի 2-րդ ենթակետի՝ այլ անշարժ գույքի դեպքում անշարժ գույքի յուրաքանչյուր միավորի օտարման (փոխանակման, առուվաճառքի, հանձնման և այլն) պայմանագրերը վավերացնելու համար նոտարական ծառայության դիմաց վճարտ սահմանվում է 15,000.0 ՀՀ դրամ (յուրաքանչյուր հողատարածքի համար):

Այսպիսով, գույքի նկատմամբ իրավունքների գրանցման համար գանձվող պետական տուրքերի և պարտադիր վճարների հանրագումարը կազմում է = 25,000.0\*2+10,000.0\*2+20,000.0+20,000.0+5,000.0\*2+15,000.0\*2=150,000.0 ՀՀ դրամ:

* Գույքի արժեքի գնահատում՝ 300.0 հազար դրամ

ՀՀ Կոտայքի մարզպետարանի և «Մենեջմենթ Քոնսալթինգ» ՍՊԸ-ի միջև ՀՀ Կոտայքի մարզի Կոտայքի մարզի Բջնի բնակավայրի հանրապետական նշանակության «Ամրոց» պատմության և մշակույթի անշարժ հուշարձանի հարակից տարածքում գտնվող հողատարածքների շուկայական արժեքների գնահատման համար 2023թ. փետրվարի 8-ին կնքված «Վճարովի ծառայությունների մատուցման թիվ ՄՔ-002/01-23-01» պայմանագրի /պատճենը կցվում է/ 2.1 կետով նախատեսված վճարը կազմում է 300.0 հազար դրամ։

**Կարգավորման նպատակը և բնույթը.**

 Որոշման նախագծի ընդունմամբ կիրագործվեն Կոտայքի մարզի Բջնի բնակավայրի հանրապետական նշանակության «Ամրոց» պատմության և մշակույթի անշարժ հուշարձանի հարակից տարածքում գտնվող հողատարածքների օտարման գործարքը և համապատասխան գույքային իրավունքների գրանցումը:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվի Կոտայքի մարզի Բջնի բնակավայրի հանրապետական նշանակության «Ամրոց» պատմության և մշակույթի անշարժ հուշարձանի հարակից հողատարածքների ձեռքբերումը։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության 2023 թվականի պետական բյուջեի մասին» օրենքում վերաբաշխում, փոփոխություն և լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ և լրացումներ կատարելու, ինչպես նաև օտարվող գույքի սեփականատերերին փոխհատուցման նպատակով գումար տրամադրելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագծի կապը ռազմավարական փաստաթղթերի հետ բացակայում է: Նախագիծը բխում է ՀՀ կառավարության 2023 թվականի հունվարի 26-ի N 118-Ն որոշման 5-րդ կետից և ՀՀ վարչապետի 2023 թվականի ապրիլի 4-ի N 02/12.21/11041-2023 հանձնարարականից:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: